רותי קפלר

רותי קפלר (נולדה בה'תשמ"ו, 1986) היא סופרת ועיתונאית ישראלית.

==ביוגרפיה==
נולדה לנעמי ולרב שאול אלתר בנו של הרב פנחס מנחם אלתר, האדמו"ר מגור, למדה והתחנכה בבית יעקב וסמינר גור בירושלים ומשתייכת לקהילת פני מנחם שבראשות אביה. נשואה לרב יחיאל קפלר<ref></ref>, להם שישה ילדים, והם מתגוררים בירושלים<ref></ref>. בעלת הכשרה כרואת חשבון.

קפלר סופרת ומוציאה לאור ספרים המיועדים לציבור החרדי, וכן כותבת סיפור בהמשכים במגזין בתוך המשפחה המיועד לציבור הנשים מהמגזר החרדי שיוצא לאור כחלק מהשבועון משפחה. בנוסף קפלר כתבה ב'המודיע הצעיר', 'הבית שלנו' (עיתון הנשים של המודיע), 'מרווה לצמא', ו'לבית' (עיתון הנשים של המבשר).

קפלר עוסקת בספריה ובמאמריה בסוגיות מסדר היום של המגזר החרדי, ובהן סוגיות שאינן נידונות בעיתונות הממסדית של מגזר זה, וכלשונה היא "פורצת דרך, אך לא פורצת גדר"<ref></ref>.
במענה לשאלת גולשת ברשת על תעוזתה לעסוק בנושאים 'רגישים' כתבה קפלר: "90% בערך מהתגובות, מסכימות עם הנכתב בספרים וטוענות ש'זה בדיוק מה שחשבתי'. לאן הגענו כציבור, אם כדי להביע את דעת הרוב, אנשים חושבים שאני נדרשת לאומץ? האם ה-10% שחושבים אחרת, כל כך מאיימים עלינו?"
.

בין היתר, עסקה בסוגיית נשות השאלים בספרה "הנורמלי האחרון" (2016), והעלתה לדיון את נושא השידוכים ה"מעורבים" של בני עדות שונות בתוך המגזר החרדי בספרה "לחיות וחצי" (2018), וכחלק מכך את נושא מהכאובים במגזר אודות האפליה של בנות מעדות המזרח בקבלתן לסמינרים. בספרה 'אנוכי מבקש' עסקה באברך חסידי החפץ בדרך רוחנית השונה מדרכה של משפחתו, וב'שנייה לפני האור' בחרדים מודרניים ובבחורה החוששת להינשא לבן תורה.

==ספריה==
;ספרי ילדים ונוער
*אסתריקה - נתנו בה אמון מהדורה שנייה: יפה נוף. יצא לראשונה תחת שם העט בתיה פרומן<ref></ref>, ויצא מחדש כמהדורה נוסטלגית<ref></ref>.
*בסוף יקראו לך לחזור, מהדורה שנייה: יפה נוף: 2020
*משפחת ויצמן בקריסת חלקיבה, ירושלים: יפה נוף, 2008 (ספר קומיקס לילדים, על רקע פרשת חפציבה)
* שיבולים שנותרו בשדה, בית שמש: מייזליק ספרים, 2011
* עוד פנס ודי, בית שמש: מייזליק ספרים, תש"ע.
;ספרי מבוגרים
* אנוכי מבקש, יפה נוף, 2014. הספר עוסק באברך בנש"ק חסידי החפץ בדרך רוחנית שונה מדרכו של אביו, ובמקביל עוסק בחייהם של קבצני רחוב, ובנסיונותיו של אחד מהם להפוך לאדם מן השורה.
* הנורמלי האחרון, ירושלים: יפה נוף, 2016. הספר מספר את המציאות מנקודת מבטם של דמויות הנחשבות כלא נורמליות, כמו אח ואחות שחומי עור מכפר במדינה נחשלת הנפגשים עם העולם המערבי, אשת שאלים המשתחררת מין הכת, רווק מזדקן ומיזנתרופ, וחולה נפש עם סינדרום ירושלים.
* לחיות וחצי, ירושלים: יפה נוף, 2018. הספר עוסק במנהל סמינר המתנגד לקבלת בנות מעדות המזרח עד שנפגע בתאונה ונהיה צמח, בחסיד מבוגר המתחתן עם ספרדייה, ובביתם המחפשת את זהותה. הדמויות נפגשות עם רעידת אדמה קטלנית בירושלים.
*ילדה נוף, יפה נוף, תשפ"א (2021). הספר מספר את סיפורה של אם המתמודדת עם ילדה בעלת הפרעות קשב וריכוז ללא אבחון מדויק, הספיור פורסם בהמשכים תחת שם העט בתיה פרומן.
*שנייה לפני האור, 2021. הספר עוסק בחרדים מודרניים וביחס משפחותיהם אליהם, ובאשת אברך המתלבטת האם לייעץ לאחותה להינשא גם היא לבן תורה.

==== ספרים בכתיבה משותפת ====

* מסומן, תשע"ג. ספר המתח נכתב יחד עם מיה קינן ואסתר קווין, כשכל אחת אחראית לכתיבת הדמות הסמוכה לעולמה: קפלר את הדמות החסידית, קווין את הליטאית, וקינן את החוזרת בתשובה.

==קישורים חיצוניים==
* [https://yefe.co.il/%D7%A9%D7%9D-%D7%94%D7%9E%D7%97%D7%91%D7%A8/%D7%A8%D7%95%D7%AA%D7%99-%D7%A7%D7%A4%D7%9C%D7%A8-%D7%A1%D7%95%D7%A4%D7%A8%D7%AA-%D7%95%D7%9E%D7%95%D7%A6%D7%99%D7%90%D7%94-%D7%A1%D7%A4%D7%A8%D7%99%D7%9D-%D7%91%D7%99%D7%A4%D7%94-%D7%A0%D7%95%D7%A3/ ספריה של קפלר] באתר יפה נוף
* [https://iyun.org.il/author/r-kepler/ מאמריה של קפלר] באתר "צריך עיון" למחשבה הגותית-תורנית
* אריאל הורוביץ, [https://musaf-shabbat.com/2017/11/21/כותבים-בגבולות-המגזר-אריאל-הורוביץ/ כותבים בגבולות המגזר], מוסף שבת של מקור ראשון, 21 בנובמבר 2017
* 
* 
* [https://www.hidabroot.org/article/235512 ראיון עם רותי קפלר] באתר הידברות

==הערות שוליים==

קטגוריה:סופרות חרדיות ישראליות
קטגוריה:סופרים חרדים ישראלים
קטגוריה:משפחת אלתר
קטגוריה:סגל משפחה
קטגוריה:סגל המודיע
קטגוריה:סגל המבשר
קטגוריה:קהילת פני מנחם
קטגוריה:עיתונאיות ישראליות
קטגוריה:רואי חשבון ישראלים
קטגוריה:רואות חשבון ישראליות
קטגוריה:בעלות טור ישראליות
קטגוריה:בעלי טור ישראלים
קטגוריה:ישראליות שנולדו ב-1986
קטגוריה:ישראלים שנולדו ב-1986